Setec sai biopassitilauksen Norjasta - Ulkomaat - Uutiset - MTV.fi
Setec sai biopassitilauksen Norjasta
Ulkomaat Julkaistu 13.04.2005 14:15 (Päivitetty 14.04.2005 08:33)
Suomalainen älykorttiyhtiö Setec valmistaa Norjan uudet biometriset passit.
Norja ottaa lokakuussa käyttöön uudet, biometriset passit. Passit valmistaa ensimmäisten kolmen vuoden ajan suomalainen Setec, joka kertoo että yhtiöllä on myös optio sopimuksen jatkamisesta viisivuotiseksi.
Setec perustaa Osloon lähikuukausina tytäryhtiön, joka yksilöi passit muun muassa tallentamalla biometriset tunnisteet tietosivuun upotetulle mikrosirulle. Setec toimittaa vuosittain Norjaan noin 600 000 passia, jotka se valmistaa Vantaan tuotantotiloissa. Kaiken kaikkiaan Setec valmistaa Norjaan kuutta erilaista passityyppiä.
Norjalaisten tarjouskilpailuun osallistui lukuisia kansainvälisiä passinvalmistajia. Päätökseen liittyvä valitusaika menee umpeen 18. huhtikuuta, minkä jälkeen Setec ja Norjan viranomaiset voivat allekirjoittaa sopimuksen virallisesti.
Jo aiemmin Setec on voittanut avoimet kansainväliset tarjouskilpailut Tanskan ja Ruotsin biometrisistä passeista. Yhtiö valmistaa Suomen passit ja toimittaa passit myös Liettuaan.
Ranska: Kuolemansairas saa määrätä hoidostaan Ruotsin keski-ikäiset eläköityvät huolestuttavalla vauhdilla
Kevennys 7.7.2017
Mallia laadukkaiden hiekkakakkujen tekoon
Bulgariassa Mustanmeren rannalla hiekkataiteilijat yhdeksästä maasta ovat esitelleet taitojaan.
Ministeri Annika Saarikko kannustaa kuntia maksuttomaan ehkäisyyn
Tulevasta sote-uudistuksesta vastaava ministeri Annika Saarikko kannustaa maakuntia nuorten maksuttomaan ehkäisyyn.
Nyt tuli äkkilähtö – Karhu sai kyytiä mökin isännältä Kuusamossa
Mesikämmenelle tuli äkkilähtö Kuusamossa, kun mökin isäntä yllätti sen verekseltään roskapussivarkaista.